Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7470

d) A Portugáliában elvégzendő feldolgozás nem haladja meg a (11) bekezdésben termékenként leírt feldolgozást. A Portugáliában elvégzendő feldolgozás azonban kisebb mértékű lehet a (11) bekezdésben termékenként leírt feldolgozáshoz képest. A tagállamok eltérhetnek a második albekezdés a) pontjának rendelkezéseitől olyan személyek vonatkozásában, akik vagy amelyek nem felelnek meg az abban az albekezdésben megfogalmazott feltételeknek. Ezek az eltérések legfeljebb csak a csatlakozás előtt már létező különszabályok alapján behozott összmennyiségek mértékéig alkalmazhatók. Az első albekezdésben említett eltérések alkalmazása során elsőbbséget kell élvezniük azoknak a személyeknek, akik vagy amelyek korábban már részesültek a fent említett különszabályokban. Amennyiben azonban az ilyen személyek nem használják fel az őket megillető teljes mennyiségeket, a mennyiségek fennmaradó részében más személyek részesülhetnek.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes